Mudre izreke (Šarić)/Glava 29.
1 Čovjek, koji unatoč svemu karanju ostaje tvrdoglav, ujedanput će propasti i neće mu biti spasenja. 

2 Imaju li pravednici moć, veseli se narod; a vladaju li bezbožnici, jadikuju ljudi. 

3 Tko ljubi mudrost, veseli oca svojega; a tko se druži s bludnicama, rasipa svoj imetak. 

4 Kralj, koji je pravedan, daje svojoj zemlji opstanak a koji istikuje poreze, satire je. 

5 čovjek, koji laska bližnjemu svojemu, razapinje mrežu nogama njegovim. 

6 U grijehu je zla čovjeka zamka; a pravednik se smije radovati i veseo biti. 

7 Pravednik uvažava parbu siromašnih, a bezbožnik ne zna za sućut. 

8 Podsmjevači pobunjuju grad, a mudri utišavaju bunu. 

9 Prepire li se pravednik s luđakom, onda ovaj bjesni i smije se; a mira nema. 

10 Krvopije mrze na nedužnoga, a pravedni se zauzimaju za njega. 

11 Svu svoju zlu volju izlijeva luđak, a mudri usteže svoj gnjev. 

12 Ako vladalac sluša lažne riječi, onda sve sluge njegove postaju bezbožnici. 

13 Siromah i tlačitelj živu jedan uz drugoga; Gospod daje obojici očinji vid. 

14 Kralj, koji pravedno sudi siromasima, njegovo će prijestolje stajati dovijeka. 

15 Prut i ukor daju mudrost, a dijete prepušteno samomu sebi sramoti mater svoju. 

16 Jesu li bezbožnici na vlasti, umnožavaju se opačine; ali pravednici dožive radosno propast njihovu, 

17 Karaj sina svojega, tada ti on pribavlja miran život i donosi milinu srcu tvojemu. 

18 Bez objave razuzdava se narod; a blagoslovljen je onaj, koji drži zakon. 

19 Samim riječima ne da se odgojiti sluga; jer ako ih i razumije, opet ne sluša. 

20 Vidiš li čovjeka nagla u riječima svojim: luđak ima, više nade nego on. 

21 Ako tko od mladosti mazi slugu svojega, onda će bijeda biti svršetak njegov, 

22 Gnjevljiv čovjek izaziva svađu; naprasit počini mnogo zla. 

23 Ponizit će čovjek oholost njegova, a ponizan dokazi do časti. 

24 Tko dijeli s kradljivcem, taj mrzi na svoju dušu; čuje kletvu i ništa ne otkriva. 

25 Strah od ljudi meće zamke; a tko se uzda l Gospoda, skriven je. 

26 Mnogi traže naklonost vladaočevu, ali od Gospoda dokazi svako mu pravo njegovo. 

27 Gad je pravedniku bezbožnik, a bezbožniku je pravednik gad. 

Mudre izreke (Šarić)